**NORAKSTS**

|  |
| --- |
| **APSTIPRINĀTS** ar Balvu novada Domes  2021.gada 28.oktobra  lēmumu (sēdes prot. Nr.14., 41.§) |

**konkursa „Balvu novada gada balva uzņēmējdarbībā”**

**NOLIKUMS**

1. **Vispārīgie jautājumi**

1.1.Nolikums paredz Balvu novada pašvaldības (turpmāk – Pašvaldība) konkursa „Balvu novada gada balva uzņēmējdarbībā” (turpmāk – Konkurss) organizēšanas un norises kārtību, kā arī uzvarētāju un dalībnieku godināšanu.

1.2. Konkursa mērķis ir apzināt un godināt Balvu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību novadā, kā arī veicināt Balvu novada uzņēmēju atpazīstamību, popularizējot labas uzņēmējdarbības prakses piemērus Balvu novadā, un stiprināt lokālpatriotismu.

1.3. Konkursa nolikums tiek publicēts Balvu novada mājas lapā [www.balvi.lv](http://www.balvi.lv/) un Balvu novada Ziemeļlatgales biznesa un tūrisma centra (turpmāk-Biznesa centra) mājas lapā [www.zlbc.lv](http://www.zlbc.lv/), papildus informāciju par Konkursa nolikumu var saņemt Biznesa centrā Vidzemes ielā 2B, Balvi, LV – 4501, e – pasts: biznesacentrs@balvi.lv, tālrunis 26461435.

1. **Konkursa organizators, finansēšana**

2.1. Konkursu organizē Biznesa centrs sadarbībā ar Balvu novada administrācijas Sabiedrisko attiecību nodaļu.

2.2. Finanšu līdzekļi Konkursa organizēšanas izdevumu segšanai, t.sk. balvām, foto un video uzņemšanai, apbalvošanas ceremonijai tiek paredzēti Pašvaldības kārtējā gada budžetā.

1. **Konkursa norises kārtība**

3.1. Balvu novada dome apstiprina Konkursa nolikumu un Konkursa komisiju (turpmāk-Komisiju) 7 (septiņu) locekļu sastāvā:

3.1.1. Uzņēmējdarbības veicināšanas komisijas pārstāvis– Komisijas priekšsēdētājs;

3.1.2. Biznesa centra vadītājs- Komisijas priekšsēdētāja vietnieks;

3.1.3. Uzņēmējdarbības konsultatīvās padomes pārstāvis- Komisijas loceklis;

3.1.4. Biznesa centra uzņēmējdarbības atbalsta speciālists- Komisijas loceklis;

3.1.5. Pārstāvis no deputātiem- Komisijas loceklis;

3.1.6. Latvijas lauku konsultāciju un izglītības centra Balvu biroja pārstāvis- Komisijas loceklis;

3.1.7. Biedrība “Ziemeļlatgales partnerība”- Komisijas loceklis.

3.2. Komisija ir lemttiesīga, ja sēdē piedalās vairāk nekā puse no Komisijas locekļiem.

3.3. Komisijas sēdes ir slēgtas un tiek protokolētas. Protokolistu ievēl no Komisijas locekļu vidus.

3.4. Gada balvas saņemšanai kandidātus var izvirzīt jebkura fiziska vai juridiska persona.

3.5. Kandidatūras Konkursam vērtēšanai izvirzāmas, iesniedzot atbilstoši noteikumiem aizpildītu vienotu pieteikuma formu- anketu (1.pielikums) Biznesa centra mājas lapā [www.zlbc.lv](http://www.zlbc.lv/) ,

3.6. Konkurss tiek organizēts divās kārtās:

3.6.1. pirmajā kārtā 2 kalendāro nedēļu laikā balvas saņemšanai izvirza kandidātus 5. punktā minētajās nominācijās (izņemot nomināciju „Gada sadarbības partneris”);

3.6.2. otrajā kārtā 2 kalendāro nedēļu laikā Komisija saskaņā ar Konkursa nolikumu balvas iegūšanai no 3.6.1. punktā un 3.11. punktā pieteiktajiem pretendentiem izvirza vienu nominantu katrā pieteiktajā nominācijā, kā arī patur tiesības izvirzīt savu ieteikto kandidatūru.

3.7. Anketas tiek publicētas Biznesa centra mājas lapā [www.zlbc.lv](http://www.zlbc.lv/).

3.8. Komisijas apkopotais pretendentu saraksts attiecīgajās nominācijās sabiedrības informēšanas nolūkā, tiek ievietots Biznesa centra mājas lapā [www.zlbc.lv](http://www.zlbc.lv) nepubliskojot balsu skaitu.

3.9. Pirms balsojuma komisija var apmeklēt konkursa nominācijai izvirzītos pretendentus klātienē, kā arī pieprasīt papildus nepieciešamo informāciju, izmantot masu informācijas līdzekļos pieejamo informāciju par izvirzītājiem nominantiem.

3.10. Komisijai ir tiesības kādā no nominācijām balvu nepiešķirt, ja uz to nav izvirzīts neviens pretendents vai izvirzītie pretendenti neatbilst Konkursa prasībām, kā arī ir tiesības kādā no nominācijām piešķirt divas balvas.

3.11. Pretendentu nominācijā „Gada sadarbības partneris” izvirza Pašvaldība, Pašvaldības iestādes vai Balvu novada pagastu pārvaldes. Kandidatūra izvirzāma, iesniedzot vienotu pieteikuma formu (2.pielikums) elektroniski Biznesa centra mājas lapā www.zlbc.

3.12. Komisija Konkursa pretendentus vērtē balsojot. Vienādi iegūta balsu skaita uzvarētāju nosaka Komisijas priekšsēdētājs.

3.13. Gadījumos, kad Komisijas loceklis ir saistīts ar kādu no nominantiem (piemēram, viņam pieder uzņēmuma kapitāla daļas, akcijas, vai viņam ir darba attiecības ar komersantu, vai ieņem izvērtējamā uzņēmumā (valdē, padomē) vēlētu amatu, ir laulībā vai radniecībā ar individuālo komersantu vai komercsabiedrības īpašnieku u.c.), Komisijas loceklis nedrīkst piedalīties lēmuma pieņemšanā (balsošanā) konkrētajā nominācijā. Šajā punktā norādītajā gadījumā konkrētais Komisijas loceklis pirms balsošanas mutiski informē par norādīto faktu esamību un atturas no balsošanas.

1. **Pretendenti dalībai Konkursā**
   1. Dalībai Konkursā var pieteikt pašnodarbinātos, komersantus, komercsabiedrības,

struktūrvienības, kuri reģistrējušies un saimniecisko darbību veic Balvu novadā, un kuru kapitāla daļu turētājs nav Pašvaldība.

* 1. Konkursā balvas saņēmēju vienai un tai pašai nominācijai nevērtē nākošo trīs gadu periodā, uzvarētāju uzskaiti, veicot atsevišķā reģistrā.
  2. Konkursā nepiedalās uzņēmumi, kam uz vērtēšanas brīdi ir nodokļu parādi vairāk nekā 150 EUR,tas pilnā apmērā un normatīvajos aktos noteiktajos termiņos nav samaksājis nodokļus un/vai citus valsts vai pašvaldību noteiktos obligātos maksājumus.

1. **Konkursa nominācijas un vērtēšanas kritēriji:**
   1. **Gada lauksaimnieks;**
      1. Saimniecība, kura pēdējo divu gadu laikā gūst stabilus ienākumus no lauksaimnieciskās produkcijas ražošanas un realizācijas, kurā tiek veikta darbības modernizācija, investīciju piesaiste (t. sk. finansējums no projektiem);
      2. Saimniecība, kura saimnieko videi draudzīgi.
   2. **Novada tēla popularizētājs;**

5.1.2. Uzņēmums, kurš attiecīgajā gadā ar savu produktu/pakalpojumu/darbību ir veicinājis novada atpazīstamību, kurš aktīvi piedalījies novada saimnieciskajā un sabiedriskajā dzīvē.

* 1. **Gada jaunais uzņēmējs**;
     1. Uzņēmums, kas savu darbību uzsācis ne agrāk kā 3 gadus pirms konkursa izsludināšanas, kurš veic investīciju piesaisti (t.sk. finansējumu no projektiem), aktīvas mārketinga darbības, izveidojis kvalitatīvu/inovatīvu/nozīmīgu produktu vai pakalpojumu.
  2. **Gada pakalpojumu sniedzējs**;

5.4.1. Uzņēmums, kurš sniedz kvalitatīvu, daudzveidīgu, pieprasītu pakalpojumu, kurš veic investīciju piesaisti (t.sk. finansējumu no projektiem), aktīvas mārketinga darbības pakalpojuma virzīšanai tirgū;

* 1. **Gada tirgotājs;**
     1. Uzņēmums, kuru raksturo apkalpošanas kultūra, atbilstošs un piemērots telpu iekārtojums, informācijas pieejamība, kurš veic investīciju piesaisti (t.sk. finansējumu no projektiem), aktīvas mārketinga darbības pakalpojuma virzīšanai tirgū.
     2. Uzņēmums, kurš veicina novadā ražotās produkcijas tirdzniecību un popularizēšanu.
  2. **Gada sadarbības partneris;** 
     1. Uzņēmums, kurš atbalstījis novadā realizētās aktivitātes, kopīgos projektus, kuri veicina novada attīstību un atpazīstamību (t.sk. sniedzis finansiālu atbalstu);
  3. **Gada mājražotājs/amatnieks;**

5.7.1. Mājražotājs/amatnieks, kurš savas produkcijas izveidei izmanto vietējos resursus, inovatīvas pieejas un risinājumus, atbilstošu vizuālu noformējumu, produkciju realizē izstādēs, tirdziņos/veikalos. Piedāvātais produkts/pakalpojums veicina amatu prasmju popularizēšanu novada/reģiona atpazīstamību.

* 1. **Gada ģimenes uzņēmums**;
     1. Vienas ģimenes apsaimniekots uzņēmums, kurš veic investīciju piesaisti (t.sk. finansējumu no projektiem), aktīvas mārketinga darbības pakalpojuma virzīšanai tirgū, amata prasmju nodošanu.
  2. **Gada investīcija;**
     1. Uzņēmums, kurš ilgstoši un noturīgi darbojas uzņēmējdarbības vidē, kurš iegulda būvēs, tehnoloģijās, infrastruktūrā, inovācijās, uzņēmējdarbības attīstībā, cilvēkresursos. Darbinieki tiek motivēti ar darba tirgū konkurējošu atalgojumu, nodokļu nomaksu, darba devēja organizētiem kopējiem pasākumiem, sakārtotu darba vidi.
  3. **Gada tūrisma pakalpojumu sniedzējs;**
     1. Uzņēmums, kura darbība ir viesmīlības (ēdināšana, izmitināšana), atpūtass vai izklaides nozarēs,kurš sniedz kvalitatīvus tūrisma pakalpojumus, veic mārketinga aktivitātes produkta/pakalpojuma virzīšanai tirgū, sadarbojas ar citiem pakalpojumu sniedzējiem, tūrisma informācijas centru, nozares organizācijām u.c..
  4. Komisija, nosakot katrā nominācijā uzvarētāju, vērtēs uzņēmuma kopējo tēlu, reputāciju, sakoptību darba vietā, kā arī uzņēmējdarbību veicinošas aktivitātes, sadarbību novērtējamā gada griezumā, nodokļu parādu neesamību pretendentu vērtēšanas dienā.

1. **Uzvarētāju un dalībnieku godināšana**
   1. Konkursa uzvarētāji tiek godināti svinīgā ceremonijā.
   2. Konkursa uzvarētāji saņem Balvu novada pašvaldības komersanta (uzņēmēja) Gada balvu.
   3. Jebkuram komersantam, institūcijai vai biedrībai ir tiesības apbalvot pretendentus individuāli izvirzītās nominācijās.
2. **Noslēguma jautājums**

Ar šī Nolikuma spēkā stāšanos spēku zaudē 2018. gada 13.septembra prot. Nr. 11, 38§ Balvu novada Domes sēdē apstiprinātais konkursa “ Balvu novada gada balva uzņēmējdarbībā “ nolikums.

Domes priekšsēdētājs (personiskais paraksts) S.Maksimovs

1.pielikums

Konkursa „Balvu novada gada balva uzņēmējdarbībā” nolikumam

**kONKURSA bALVU NOVADA gADA bALVA**

**PIETEIKUMA ANKETA**

**Konkursa mērķis:** ir apzināt un godināt Balvu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību novadā, kā arī veicināt Balvu novada uzņēmēju atpazīstamību, popularizējot labas uzņēmējdarbības prakses piemērus Balvu novadā, un stiprināt lokālpatriotismu.

**Pretendenti dalībai konkursā:** dalībai Konkursā var pieteikt pašnodarbinātos, komersantus, komercsabiedrības, struktūrvienības, kuri reģistrējušies un saimniecisko darbību veic Balvu novadā, un kuru kapitāla daļu turētājs nav Pašvaldība. Konkursā balvas saņēmēju vienai un tai pašai nominācijai nevērtē nākošo trīs gadu periodā.

Gada balvas saņemšanai pretendentus var virzīt jebkura fiziska vai juridiska persona, aizpildot anketu. Lai anketa tiktu vērtēta, jāizvirza vismaz viens pretendents kādā no anketā minētajām nominācijām, norādot tajā pretendenta nosaukumu, adresi, īpašnieka vārdu, uzvārdu, sniedzot detalizētu pamatojuma aprakstu (anketu var papildināt ar foto, video pielikumā).

Tiks vērtētas anketas, kuras atbilstoši Nolikumā norādītājām prasībām tiks saņemtas [www.zlbc](http://www.zlbc) mājas lapā.

|  |  |  |  |  |
| --- | --- | --- | --- | --- |
| Aizpildītas anketas Nr.p.k. | Nominācija | Pretendenta nosaukums, adrese, īpašnieka vārds, uzvārds | Pamatojuma apraksts | Pretendenta kontakti  (ja ir pieejami) |
| 1. | **Gada lauksaimnieks-** saimniecība, kura pēdējo divu gadu laikā gūst stabilus ienākumus no lauksaimnieciskās produkcijas ražošanas un realizācijas, kurā tiek veikta darbības modernizācija, investīciju piesaiste (t. sk. finansējums no projektiem) un saimnieko videi draudzīgi. |  |  |  |
| 2. | **Novada tēla popularizētājs-** uzņēmums, kurš attiecīgajā gadā ar savu produktu/pakalpojumu/darbību ir veicinājis novada atpazīstamību, kurš aktīvi piedalījies novada saimnieciskajā un sabiedriskajā dzīvē |  |  |  |
| 3. | **Gada jaunais uzņēmējs-** uzņēmums, kas savu darbību uzsācis ne agrāk kā 3 gadus pirms konkursa izsludināšanas, kurš veic investīciju piesaisti (t.sk. finansējumu no projektiem), aktīvas mārketinga darbības, izveidojis kvalitatīvu/inovatīvu/nozīmīgu produktu vai pakalpojumu. |  |  |  |
| 4. | **Gada pakalpojumu sniedzējs-** uzņēmums, kurš sniedz kvalitatīvu, daudzveidīgu, pieprasītu pakalpojumu, kurš veic investīciju piesaisti (t.sk. finansējumu no projektiem), aktīvas mārketinga darbības pakalpojuma virzīšanai tirgū. |  |  |  |
| 5. | * + 1. **Gada tirgotājs-** uzņēmums, kuru raksturo apkalpošanas kultūra, atbilstošs un piemērots telpu iekārtojums, informācijas pieejamība, kurš veic investīciju piesaisti (t.sk. finansējumu no projektiem), aktīvas mārketinga darbības pakalpojuma virzīšanai tirgū, veicina novadā ražotās produkcijas tirdzniecību un popularizēšanu. |  |  |  |
| 6. | **Gada mājražotājs/amatnieks-** kurš savas produkcijas izveidei izmanto vietējos resursus, inovatīvas pieejas un risinājumus, atbilstošu vizuālu noformējumu, produkciju realizē izstādēs, tirdziņos/veikalos.Piedāvātais produkts/pakalpojums veicina amatu prasmju popularizēšanu novada/reģiona atpazīstamību. |  |  |  |
| 7. | **Gada ģimenes uzņēmums**– vienas ģimenes apsaimniekots uzņēmums, kurš veic investīciju piesaisti (t.sk. finansējumu no projektiem), aktīvas mārketinga darbības pakalpojuma virzīšanai tirgū, amata prasmju nodošanu |  |  |  |
| 8. | **Gada investīcija -** uzņēmums, kurš ilgstoši un noturīgi darbojas uzņēmējdarbības vidē, kurš iegulda būvēs, tehnoloģijās, infrastruktūrā, inovācijās, uzņēmējdarbības attīstībā, cilvēkresursos. Darbinieki tiek motivēti ar darba tirgū konkurējošu atalgojumu, nodokļu nomaksu, darba devēja organizētiem kopējiem pasākumiem, sakārtotu darba vidi. |  |  |  |
| 9. | **Gada tūrisma pakalpojumu sniedzējs-** uzņēmums, kura darbība ir viesmīlības (ēdināšana, izmitināšana), atpūtas vai izklaides nozarēs, kurš sniedz kvalitatīvus tūrisma pakalpojumus, veic mārketinga aktivitātes produkta/pakalpojuma virzīšanai tirgū, sadarbojas ar citiem pakalpojumu sniedzējiem, tūrisma informācijas centru, nozares organizācijām u.c.. |  |  |  |

Pieteikuma formu aizpildīja\_\_\_\_\_\_\_\_\_\_\_\_\_\_\_\_\_\_\_ Tālrunis:\_\_\_\_\_\_\_\_\_\_\_

vārds, uzvārds

Domes priekšsēdētājs (personiskais paraksts) S.Maksimovs

2.pielikums

Konkursa „Balvu novada gada balva uzņēmējdarbībā” nolikumam

**kONKURSA bALVU NOVADA gADA bALVA**

**PIETEIKUMA ANKETA**

**Konkursa mērķis:** ir apzināt un godināt Balvu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību novadā, kā arī veicināt Balvu novada uzņēmēju atpazīstamību, popularizējot labas uzņēmējdarbības prakses piemērus Balvu novadā, un stiprināt lokālpatriotismu.

**Pretendenti nominācijā „Gada sadarbības partneris”:** izvirza Pašvaldība, Pašvaldības iestādes vai Balvu novada pagastu pārvaldes, norādot pretendenta nosaukumu, adresi, īpašnieka vārdu, uzvārdu, sniedzot detalizētu pamatojuma aprakstu (anketu var papildināt ar foto, video).

Tiks vērtētas anketas, kuras atbilstoši Nolikumā norādītājām prasībām tiks saņemtas [www.zlbc](http://www.zlbc) mājas lapā.

|  |  |  |  |  |  |
| --- | --- | --- | --- | --- | --- |
| Nr.p.k. |  | Nominācija | Pretendenta nosaukums, adrese, īpašnieka vārds, uzvārds | Pamatojuma apraksts | Pretendenta kontakti  (ja ir pieejami) |
| 1. |  | **Nominācija „Gada sadarbības partneris”-**  uzņēmums, kurš atbalstījis novadā realizētās aktivitātes, kopīgos projektus, kuri veicina novada attīstību un atpazīstamību (t.sk. sniedzis finansiālu atbalstu) |  |  |  |

Pieteikuma formu aizpildīja\_\_\_\_\_\_\_\_\_\_\_\_\_\_\_\_\_\_\_ Tālrunis:\_\_\_\_\_\_\_\_\_\_\_

vārds, uzvārds

Domes priekšsēdētājs S. Maksimovs

Domes priekšsēdētājs (personiskais paraksts) S.Maksimovs

**NORAKSTS PAREIZS**

Balvu novada administrācijas

Sēžu protokolu vadītāja

Jūlija Korlaša

Balvos 2021.gada 31.oktobrī

(DOKUMENTS IR PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU)